Popierinės tvenkinys

miniatiūra|250px|right|Popieriaus dirbtuvės – paveldo objektas Prienų popieriaus dirbtuvės (unik. kodas 10538)

Popierinės tvenkinys – tvenkinys pietinėje Prienų dalyje,  kairiajame Nemuno krante, susidaręs pastačius užtvanką per Drubengio upelį. Užtvanka praeina F. Vaitkaus gatvė.

Tvenkinys yra Nemuno mažųjų intakų (su Nemunu) baseine, 0,24 km atstumu nuo Drubengio žiočių, jo hidrologinis nr. 10050160.LR tvenkinių klasifikatorius Tvenkinio ilgis iš vakarų į rytus - 0,16 km, plotis - iki 0,08 km. Altitudė 54,9 m. Pietvakarinis krantas aukštas. Į pietvakarius stūkso Prienų šilas. 

 Popieriaus dirbtuvės 

Tvenkinys gavęs Popierinės vardą, nes čia būta malūno ir popieriaus dirbtuvių, vienų seniausių ir stambiausių popierių gaminusių įmonių to meto Lietuvoje. Nėra žinomi dirbtuvių statybos metai, bet aišku, kad 1701 m. švedų antpuolio metu buvo sudegintas vandens malūnas bei popieriaus gamybos įmonė. Vėliau kunigaikščio Sapiegos iniciatyva įmonė buvo atkurta. Jo kvietimu vokietis G. Thierbachas patobulino popieriaus gamybos technologijas.

Popieriaus masė buvo pilstoma ir presuojama rankomis, popieriaus lakštuose įspaudžiamas vandenženklis – Sapiegų herbas su užrašu „Prienai. G. Thierbach“. Drubengio upelio tvenkinyje buvo pūdomi, paskui malami skudurai. Iš jų buvo gaminamas aukštos kokybės popierius. 1822 m. įmonėje stovėjo 22 mašinos, dirbo daugiau kaip 20 meistrų ir pameistrių, gamintas baltas ir spalvotas bei vyniojamasis popierius, kartonas. Gaminiai buvo vežami į Maskvą, Varšuvą, Peterburgą. Vėliau dirbtuvės sunyko, pralaimėjusios konkurencinę kovą moderniau įrengtiems Naujosios Vilnios ir Kučkuriškių popieriaus fabrikams. Vėliau čia buvo malūnas, vilnų karšykla.Prienų popieriaus dirbtuvės 

 Šaltiniai 

 Nuorodos 

 Popierinės tvenkinys Gamtos kataloge
 Sąrašas:Lietuvos tvenkiniai

Kategorija:Prienų rajono tvenkiniai